Document ID: 31987D0147

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 18ης Φεβρουαρίου 1987
για την τροποποίηση της απόφασης 78/476/ΕΟΚ του Συμβουλίου περί της ισοδυναμίας των ελέγχων των διατηρητέων ποικιλιών που διεξάγονται σε τρίτες χώρες
(87/147/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 70/457/ΕΟΚ του Συμβουλίου της 29ης Σεπτεμβρίου 1970 περί του κοινού καταλόγου ποικιλιών καλλιεργούμενων φυτικών ειδών (1), όπως τροποποιήθηκε τελευταία από την οδηγία 86/155/ΕΟΚ (2),
την απόφαση 78/476/ΕΟΚ του Συμβουλίου της 30ής Μαΐου 1978 για την ισοδυναμία των ελέγχων των διατηρητέων ποικιλιών που διεξάγονται σε τρίτες χώρες (3), όπως τροποποίηθηκε τελευταία από την απόφαση 86/528/ΕΟΚ (4), και ιδίως το άρθρο 2,
Εκτιμώντας:
ότι, με την απόφασή του 78/476/ΕΟΚ, το Συμβούλιο διαπίστωσε ότι οι επίσημη έλεγχοι των διατηρητέων ποικιλιών που διεξάγονται σε ορισμένες τρίτες χώρες για ορισμένα είδη παρέχουν τις ίδιες εγγυήσεις με τους ελέγχους που διεξάγονται από τα κράτη μέλη·
ότι η ισοδυναμία αυτή περιορίζεται σε δύο είδη για τους ελέγχους που διεξάγονται στην Αργεντινή·
ότι, εν τω μεταξύ, διαπιστώθηκε ότι, για ορισμένα είδη, οι διατηρητέες ποικιλίες μπορούν επίσης να ελέγχονται επίσημα και στην Αργεντινή·
ότι η εξέταση των όρων των επίσημων ελέγχων για τις διατηρητέες ποικιλίες αυτών των επιπλέον ειδών, που διεξάγονται στην Αργεντινή, οδήγησε στη διαπίστωση ότι οι έλεγχοι αυτοί παρέχουν τις ίδιες εγγυήσεις με τους ελέγχους που διεξάγονται από τα κράτη μέλη·
ότι η ισοδυναμία που έχει παρασχεθεί στην Αργεντινή πρέπει επομένως να επεκταθεί ώστε να συμπεριληφθούν κι' αυτά τα είδη·
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Σπόρων προς Σπορά και Γεωργικών, Δενδροκηπευτικών και Δασικών Φυτών προς Φύτευση,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Στην απόφαση 78/476/ΕΟΚ, το κείμενο της στήλης 4 σημείο 6β του παραρτήματος αντικαθίσταται από το ακόλουθο κείμενο:
«Καλλιεργούμενα φυτικά είδη που αναφέρονται στις οδηγίες 66/401/ΕΟΚ, 66/402/ΕΟΚ και 69/208/ΕΟΚ».
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 18 Φεβρουαρίου 1987.

Labels: 5
6